คาดไตรมาส3ศก.ไทยขยายตัวเต็มที่
ธนาคารแห่งประเทศไทย คาดการณ์เศรษฐกิจไทยช่วงไตรมาส3 จะขยายตัวได้อย่างเต็มที่
15 เม.ย. 2555

ธนาคารแห่งประเทศไทย คาดการณ์เศรษฐกิจไทยช่วงไตรมาส3 จะขยายตัวได้อย่างเต็มที่
นายไพบูลย์ กิตติศรีกังวาน ผู้ช่วยผู้ว่าการฝ่ายนโยบายการเงิน ธนาคารแห่งประเทศไทย (ธปท.) คาดว่าเศรษฐกิจไทยในไตรมาส 3/2555 จะสามารถขยายตัวได้เต็มศักยภาพ ซึ่งอาจทำให้ความจำเป็นในการกระตุ้นเศรษฐกิจผ่านนโยบายการเงินและการคลังจะลดลง โดยอาจเน้นทิศทางการลงทุนต่างๆ ของประเทศเพิ่มมากขึ้น
ส่วนนโยบายการดูแลเงินเฟ้อปัจจุบัน ธปท.พยายามที่จะควบคุมเสถียรภาพทางด้านการคาดการณ์เงินเฟ้อในอนาคตของผู้ประกอบการไม่ให้สูงขึ้นมากนัก ภายหลังนโยบายปรับขึ้นค่าแรงขั้นต่ำ 300 บาท โดยปัจจัยดังกล่าวยังคงเป็นปัจจัยเสี่ยงที่ต้องติดตาม และอาจทำให้เงินเฟ้อจริงสูงกว่าที่ได้คาดการณ์ไว้ รวมทั้งอาจกระทบต่อผู้ประกอบการ SMEs ด้วย